ܡܲܥܡܘܼܕܝܼܬܵܐ ܝܑܼܠܵܗ̇ ܪܲܗܒ̣ܘܿܢܵܐ ܕܚܲܝܹ̈ܐ ܚܲܕܬܹ̈ܐ ܕܦܸܫܠܗ̄ܘܿܢ ܝܘܼܗ̄ܒܹ̈ܐ ܒܡܵܪܲܢ ܝܼܫܘܿܥ ܡܫܝܼܚܵܐ ܩܵܐ ܓܸܢܣܵܐ ܕܒܢܲܝ̈ܢܵܫܵܐ. ܡܲܥܡܘܿܕܝܼܬܵܐ ܗ.ܕ: ܛܒ̣ܵܥܬܵܐ ܝܲܢ ܨܠܵܝܬܵܐ ܓܵܘ ܡܲܝ̈ܵܐ ܒܸܪܡܵܙܵܐ ܝ̄ܠܵܗ̇ ܠܡܵܘܬܹܗ ܘܩܒ̣ܵܪܬܹܗ ܘܩܝܵܡܬܹܗ ܕܡܵܪܲܢ ܘܦܵܪܘܿܩܲܢ ܡ̣ܢ ܓܵܘܵܐ ܕܡܝܼܬܹ̈ܐ ܕܒܝܼܵܗ̇ ܒܲܪܢܵܫܵܐ ܛܘܼܦ̮ܣܵܢܵܐܝܼܬ ܒܸܡܝܵܬܵܐ ܝ̄ܠܹܗ ܓܵܘ ܡܲܝ̈ܵܐ ܒܫܠܵܚܬܵܐ ܕܦܲܓ̣ܪܵܐ ܕܚܛܝܼܬܵܐ̣ ܘܡܸܢ̄ܕܪܸܫ ܡ̣ܢ ܓܵܘ ܡܲܝ̈ܵܐ ܛܘܼܦ̮ܣܵܢܵܐܝܼܬ ܒܸܩܝܵܡܵܐ ܝ̄ܠܹܗ ܒܲܪܢܵܫܵܐ ܚܲܕܬܵܐ: ܐܲܝܟ̣ ܡܵܪܲܢ ܒܩܝܵܡܬܹܗ.